
**BIOLOGIJA 9. razred**

**DELO NA DALJAVO ( DOMA ), ponedeljek, 4. 5. 2020**

**Prehranjevalne verige in spleti**

Rastline so torej hrana rastlinojedcem, rastlinojedci pa so hrana mesojedcem. Takšni povezavi pravimo **prehranjevalna veriga**. Rastline, rastlinojedci in mesojedci so členi te verige. Ker je v naravi organizmov zelo veliko, je ena vrsta prehransko povezana z več drugimi. Česar rastlinojedci in mesojedci ne vgradijo v svoje telo ali pretvorijo v energijo za delovanje telesa, izločijo. Razkrojevalci pretvorijo odpadne organske ostanke rastlin in živali v anorganske snovi. Te lahko rastline ponovno uporabijo za izdelavo organskih snovi. **Snovi tako ves čas krožijo med proizvajalci, rastlinojedci, mesojedci in razkrojevalci.**



**Navodila za učence**

Na spletni strani iRokusplus si oglej video posnetke **Kaj je prehranjevalna veriga?** in **Bioakumulacija v prehranjevalnih verigah**

<https://www.irokusplus.si/vsebine/irp-bio9/#97>

V **učbeniku** na str. 127, si preberi prehranjevalni splet; kdo so členi spleta. V **zvezek** si zapiši naslov Prehranjevalni splet in prepiši zapis v zvezek.

**Razmisli in zapiši prehranjevalni splet**, ki vsebuje vse člene spleta; proizvajalec, razkrojevalec in porabnik.

*Zapis v zvezek, ponedeljek, 4. 5. 2020*

PREHRANJEVALNI SPLET


V življenjski združbi so organizmi med sabo povezani v **prehranjevalne verige**, te so prepletene v prehranjevalni splet, v katerem hranilne snovi krožijo. Členi spleta so proizvajalci, porabniki in razkrojevalci.

Zapiši prehranjevalno verigo, značilno za gozd, ki jo bodo sestavljali najmanj štirje členi: proizvajalec, porabnik 1. reda, porabnik 2. reda in porabnik 3. reda.

🡪 🡪 🡪

proizvajalec porabnik 1. reda porabnik 2. reda porabnik 3. reda

*V pomoč ti je lahko spodnja slika prehranjevalnega spleta*



Kaj pomenijo puščice, ki jih narišemo med organizme v prehranjevalni verigi ali spletu? Kako morejo biti obrnjene?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_